Partioaitan vihreämpi viikko
͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏

Avaa selaimessa
Verkkokauppa Myymälät Kirjaudu tilillesi
vihreämpi perjantai - 5 % luonnolle
Tänä vuonna kertyvä Ympäristöbonus lahjoitetaan luonnonsuojeluun, lasten ja nuorten luontosuhteen kehittämiseen sekä heikommassa asemassa olevien luonnossa liikkumisen tukemiseen. Ympäristöbonusta saavat Kehitysvammaisten tukiliiton Malike-toiminta, Luontoliitto, Suomen Vesistösäätiö, WWF Suomi ja Suomen Punainen Risti. Lue järjestöjen kuulumisia uutiskirjeestämme. Ympäristöbonus uudistuu Ensi vuosi 2025 on kymmenes vuosi, kun keräämme Ympäristöbonusta. Vuosina 2025-2026 Ympäristöbonusta kerätään ja käytetään lähiluontokohteiden retkeilyrakenteiden kunnostamiseen ja ylläpitoon. Ympäristöbonus-kohdehaku aukeaa helmikuussa ja jatkuu 2025 marraskuuhun asti.
Ympäristöbonus
Kuulumisia vuoden 2024 Ympäristöbonus-kohteilta
Jaa 2024 Ympäristöbonus-kohteiden ilonaiheet ja onnistumiset tältä vuodelta
luontoliitto
Luontoliitto on järjestänyt 300 kouluvierailua
Luontoliiton kouluvierailuvuosi 2024 on ollut aktiivinen. Liitto on järjestänyt noin kolmesataa kouluvierailua ja kohdannut tuhansia nuoria Itämeren, ilmastonmuutoksen ja luontokadon sekä metsien monimuotoisuuden teemojen äärellä. Tänä vuonna liitto on pilotoinut uutta Monimuotoisuutta metsäsuhteisiin -kouluvierailumateriaalia ja vienyt yläkoululaisia tutustumaan monimuotoisiin vanhoihin metsiin viidessä kaupungissa ympäri Suomea. Vierailuilla on pohdittu nuorten omaa metsäsuhdetta ja suomalaisten metsäsuhteiden historiaa, sekä tutustututtu monimuotoiseen metsäluontoon. Onnistuneen pilotoinnin jälkeen vierailuja jatketaan myös ensi vuonna! ”Osaan arvostaa metsiä enemmän.” - oppilaan palaute
Lue lisää
Kehitysvammaisten tukiliitto - malike
Yhdenvertaisesti luontoon
Kehitysvammaisten tukiliiton Malike-toiminta järjestää luonnossa liikkumisen mahdollisuuksia heille, jotka tarvitsevat retkeilyyn maastossa liikkumisen apuvälineitä. Syksyllä on retkeilty muun muassa Tampereen Kintulammella, missä liikuttiin pääasiassa esteettömien reittien ulkopuolella. Retkeläiset ja avustajat eivät päässeet tällä reitillä helpolla. Apuvälineet ja avustavat kädet osoittivat, että mahdottomaltakin tuntuva reitti voi olla mahdollinen. Retkellä paistettiin myös yhdessä nuotion loimussa räiskäleitä ja juotiin nokipannukahvit. Moni osallistuja kertoi osallistumisen mahdollistuneen maksuttoman ja esteettömän bussikuljetuksen ansiosta. (Kuva: Laura Vesa) ”Ilman maastopyörätuolia olisimme jääneet esteettömälle reitille ja laavulle. Nyt metsässä liikkuminen oli mahdollista.” - osallistujan palaute
Lue lisää
Suomen Vesistösäätiö
Kevennä kuormaa – vähennetään yhdessä vesistöjen haitta-aineita
Suomen vesistösäätiö toimii monin eri tavoin vesiensuojelun kentällä. Suomen vesistösäätiön ja Minun mereni ry:n yhteisessä hankkeessa lisätään tietoisuutta viemäri- ja hulevesien haitta-aineista ja vähentämisen menetelmistä. Kemikaalit ja ympäristömyrkyt kiertävät ekosysteemissä ja vaikuttavat meistä jokaiseen. Kevennä kuormaa -hankkeessa toteutetaan viestintäkampanja kansalaisille, vaikutetaan tapahtumissa ja viedään viestiä poliittisille päättäjille ja kunnille vaikutusten vähentämiseksi.
Lue lisää
suomen punainen risti - SPR
Yhteisöllistä toimintaa luonnossa
Suomen Punainen Risti tukee Ukrainan konfliktia Suomeen paenneita järjestämällä yhteisöllistä toimintaa luonnossa. Luontoretkillä edistetään esimerkiksi mielen hyvinvointia. Konfliktia paenneet ovat järjestäneet myös omia vertaistukiryhmiä, joissa on muun muassa pidetty yhteisiä joogahetkiä Suomen luonnossa. Punaisen Ristille tehdyn opinnäytetyön mukaan luonto koetaan merkittäväksi omalle hyvinvoinnille ja yhteisöllisyys luonnossa on monelle tärkeä voimavara. Toimintaa rahoittaa Euroopan unioni. (Kuva: Jussi Partanen)
Lue lisää
WWF Suomi
Ihaile talvilintuja WWF:n Luontolivessä
WWF:n Luontoliven suorassa lähetyksessä pääset seuraamaan Kuusamon vanhoissa metsissä viihtyviä lintulajeja, kuten kuukkeleita, tiaisia ja tikkoja. ”Tuomme talvilintujen katselun ilon myös niille ihmisille, joilla ei ole mahdollisuutta pitää omaa lintulautaa. Monelle livelähetyksemme ovat tapa päästä lähelle luontoa”, sanoo WWF:n kehityspäällikkö Justus Hyvärinen. Livelähetyksen kautta välittyy myös ääni, joten lähetyksessä kuullaan muun muassa tiaisten sipatusta, kuukkeleiden naukaisuja ja tikkojen koputuksia. (kuva: Olli Lamminsalo / WWF)
Lue lisää
alansa vastuullisin
Kuluttajat arvostivat Partioaitan alansa vastuullisimmaksi sekä arvostetuimmaksi brändiksi Suomessa kahdessa eri tutkimuksessa 2024
Sustainable Brand Index listaa vuosittain parhaiten yritykset, jotka tutkimuksen mukaan mielletään parhaiten kestävän kehityksen ja vastuullisuuden hengessä toimiviksi suomalaisiksi yrityksiksi. Partioaitta valittiin alansa vastuullisimmaksi vaatekauppojen kategoriassa ja sijoitus kaikkien brändien keskuudessa oli kymmenes. Kuluttajatutkimuksessa oli mukana 243 brändiä eri toimialoilta ja mittaukseen vastasi 12 000 suomalaista ikäryhmässä 16–75-vuotiaat.
Lue lisää
Ota yhteyttä
Tietosuojaseloste
Copyright © 2024 Partioaitta Oy. Kaikki oikeudet pidätetään.
Osoitelähde: Partioaitan asiakasrekisteri. Partioaitta Oy, Nuijamiestentie 5 C, 00400 Helsinki.
Verkkokauppa Myymälät Kirjaudu tilillesi